
                           București, 08.09.2026

AVIZ
asupra propunerii legislative pentru modificarea şi completarea Legii nr.132/2017 privind asigurarea obligatorie de răspundere civilă auto pentru prejudicii produse terţilor prin accidente de vehicule şi tramvaie


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru modificarea şi completarea Legii nr.132/2017 privind asigurarea obligatorie de răspundere civilă auto pentru prejudicii produse terţilor prin accidente de vehicule şi tramvaie, trimisă cu adresa nr. Plx. 766/2022 din data de 12 decembrie 2026, înregistrată cu                 nr.4c-1/726 din 12 decembrie 2022. 
Potrivit reglementărilor art. 62, art. 54 alin. (3) teza I și art. 133,  din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă în ședința din data de 8 septembrie 2026.
Propunerea legislativă are ca obiect de reglementare modificarea şi completarea Legii nr.132/2017 privind asigurarea obligatorie de răspundere civilă auto pentru prejudicii produse terţilor prin accidente de vehicule şi tramvaie, cu modificările și completările ulterioare, în sensul realizării unei separări clare între situaţia cererii de despăgubire soluţionată pe cale amiabilă şi cea pentru care este necesară intervenţia instanţelor de judecată.
[bookmark: _GoBack]În urma dezbaterilor s-a hotărât, cu unanimitate de voturi, avizarea nefavorabilă a propunerii legislative pentru modificarea şi completarea Legii nr.132/2017 privind asigurarea obligatorie de răspundere civilă auto pentru prejudicii produse terţilor prin accidente de vehicule şi tramvaie.
În raport de obiectul şi conţinutul reglementării, propunerea legislativă face parte din categoria legilor ordinare. 

